Държавен вестник, бр. 103, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  103
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 455
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за публичното предлагане на ценни книжа, 
приет от ХLI Народно събрание на 18 декем­
ври 2012 г.
Издаден в София на 21 декември 2012 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за изменение и допълнение на Закона за пуб­
личното предлагане на ценни книжа (обн., ДВ, 
бр. 114 от 1999 г.; изм., бр. 63 и 92 от 2000 г., 
бр. 28, 61, 93 и 101 от 2002 г., бр. 8, 31, 67 и 
71 от 2003 г., бр. 37 от 2004 г., бр. 19, 31, 39, 
103 и 105 от 2005 г., бр. 30, 33, 34, 59, 63, 80, 
84, 86 и 105 от 2006 г., бр. 25, 52, 53 и 109 от 
2007 г., бр. 67 и 69 от 2008 г., бр. 23, 24, 42 и 
93 от 2009 г., бр. 43 и 101 от 2010 г., бр. 57 и 
77 от 2011 г. и бр. 21 и 94 от 2012 г.)
§ 1. В чл. 1, ал. 1, т. 2 накрая се добавя „и 
на Фонда за компенсиране на инвеститорите“. 
§ 2. В чл. 77б се създава ал. 5:
„(5) Вземанията на клиентите на инвести­
ционния посредник се смятат за предявени 
и се вписват служебно от синдика в списъка 
по чл. 686, ал. 1, т. 2 от Търговския закон.“ 
§ 3. В чл. 77д се правят следните изменения 
и допълнения:
1. Създава се нова ал. 3:
„(3) Комисията упражнява контрол върху 
дейността на фонда. Проверки се осъществяват 
от служители от администрацията на комиси­
ята, определени със заповед на председателя.“
2. Създава се нова ал. 4:
„(4) Фондът е длъжен при поискване да 
предостави на комисията всякакви сведения 
и документи, свързани с неговата дейност.“
3. Досегашната ал. 3 става ал. 5. 
4. Досегашната ал. 4 става ал. 6 и се из­
меня така:
„(6) Сметната палата одитира Фонда за 
компенсиране на инвеститорите.“
§ 4. В чл. 77е се създава ал. 9:
„(9) Отношенията между фонда и членовете 
на управителния съвет се уреждат с договор 
за възлагане на управлението. Договорът се 
сключва в писмена форма от името на фонда 
от председателя на комисията или от опра­
вомощено от него лице.“
§ 5. В чл. 77л, ал. 1 думите „по чл. 77д, 
ал. 3“ се заменят с „по чл. 77д, ал. 5“.
§ 6. В чл. 77н се правят следните изменения 
и допълнения: 
1. Създава се нова ал. 8:
„(8) Размерът на дължимата годишна вноска 
от инвестиционен посредник, чийто лиценз 
за извършване на дейност е отнет през съот­
ветната година, се изчислява пропорционално 
на времето от началото на годината до датата 
на решението за отнемане на лиценза, като 
дните в годината се броят за 360.“ 
2. Досегашните ал. 8, 9, 10, 11 и 12 стават 
съответно ал. 9, 10, 11, 12 и 13.
§ 7. В чл. 77ш, ал. 1 се правят следните 
изменения и допълнения:
1. Точка 1 се изменя така:
„1. „квалифицирани инвеститори“ са: лица­
та по раздел I, т. 1, 2, 3 и 4 от приложението 
към чл. 36, ал. 1 от Закона за пазарите на 
финансови инструменти, както и лицата по 
раздел II от същото приложение, които при 
поискване се третират като професионални 
клиенти или които се смятат за приемлива 
насрещна страна по смисъла на § 1, т. 29 от 
допълнителните разпоредби на Закона за 
пазарите на финансови инструменти, освен 
в случаите, когато те са поискали да бъдат 
третирани като непрофесионални клиенти; 
инвестиционните посредници съобщават 
при поискване класификацията си (критери­
ите, по които са определили клиентите като 
квалифицирани инвеститори) на емитента, 
без да нарушават разпоредбите на Закона за 
защита на личните данни и разпоредбите за 
търговска тайна;“.
2. Създават се т. 10 и 11:
„10. „ключова информация“ е съществена 
и структурирана по подходящ начин инфор­
мация, която се предоставя на инвеститорите, 
за да им позволи да разберат естеството и 
рисковете, свързани с емитента, с лицето, 
гарантиращо ценните книжа, и с ценните 
книжа, които се предлагат публично или се 
допускат до търговия на регулиран пазар, и 
без да се засяга принципът, че всяко реше­
ние за инвестиране в ценните книжа следва 
да се основава на разглеждане на проспекта 
като цяло от инвеститора, да вземат решение 
кои от предлаганите ценни книжа да бъдат 
допълнително разгледани; в зависимост от 
предлагането и ценните книжа ключовата 
информация включва следните елементи: 
а) кратко описание на рисковете, свързани 
с емитента и с лицата, гарантиращи ценните 
книжа, както и основните им характеристики, 
включително активите, пасивите и финансо­
вото им състояние;